Merxdûranê erdlerzî ra Veysel Ataro ke 20 serrî yo Semsûr de ronişeno vat o vizêr pîya bi merdimêkê xo gama ke şîyo ÎHH Oganîzasyon Sanayî ke semedê hetkarî nameyê xo binusê, verî hetê selahîyetdarêkî ra dima hetê leşkeran ra raştê hêrişî  ameyo. Atarî vat polîsê ke dima ameyî ê zî eleqedar nêbîyî.
Veysî Ataro ke darbkerdiş ra çim û goşê ci masayî,  wina qala serebûtî kerde: ''Ma saetanê veraşanî de semedê hetkarî şîyî organîze sanayî. Hema ke ma wesayîtî ra nêameyî war û hemwelatîyêk vat 'ma hetkarî nêdanê.' Mi vat ez çîyêk persena; ey vat 'çîyêk çîn o.' hema ke ez ha vana ti silamê Homayî bigirewtêne, pê yew çuyeyî kewt wesayît û hêriş kerd. Dima des wesayîtê leşkeran ameyî û înan zî hêrişê ma kerd. Wesayît zî zirar dî.''
Veysî Atarî vat badê serebûtî polîsî ameyî înan zî vat 'ma nêeşkenê şima rê eleqedar bi.'
